"Il-maskra m'għandha titneħħa għall-ebda raġuni matul il-vjaġġ" "Ilbes il-maskra qabel tirkeb u importanti li din ma titneħħiex għall-ebda raġuni tul il-vjaġġ." Dan kien l-appell ta' Mariella Portelli, xufiera tal-eCabs, meta kkuntattjata minn dan is-sit għal kumment b'rabta mal-ħidma tagħha matul dawn l-aħħar xhur . Hija żiedet tgħidilna li b'dan il-mod inkunu qed nirrispettaw lil xulxin, inkluż ħaddiema bħala li komplew bil-ħidma tagħhom anke f'din is-sitwazzjoni tal-pandemija. Hija temmet tappella dwar l-iġjene u l-użu tal-hand sanitizer. Fakkret dwar l-importanza li l-klijent jużah qabel jirkeb kif ukoll wara li jħalli l-vettura li jkun għamel użu minnha.